Jólin eru tími til að gefa og gleðja aðra og það er jólahefð hér á Svart á hvítu að fagna jólunum með glæsilegum og risastórum gjafaleik . Einn heppinn lesandi gæti dottið í lukkupottinn og unnið gjafabréf að upphæð 240.000 kr. í fallegustu hönnunarverslunum landsins . Svart á hvítu bloggið fagnaði nýlega 10 ára afmæli sínu og ég gæti hreinlega ekki verið þakklátari fyrir samfylgdina í gegnum árin ♡ Þessi jólin eru samankomnar mínar uppáhalds verslanir , sem eru jafnframt fallegustu verslanir landsins og gefa þær hver um sig 30.000 kr. gjafabréf . Einn heppinn lesandi á því von á að næla sér í 240.000 kr. gjafabréf í fallegustu verslunum landsins , í þeim má finna þaðallra besta þegar kemur að hönnun og fallegum hlutum fyrir heimilið og er þetta lúxusgjafabréf af bestu gerð sem öllum fagurkerum landsins dreymir um að eignast . Snúran er ein af glæsilegri verslunum landsins og má þar einnig finna vinsæla danska vörumerkið Bolia . Snúran og Bolia kappkosta að bjóða upp á spennandi og fallegar vörur sem prýða heimilið og hér má finna eitthvað fyrir alla , húsgögn , einstök ljós , sælkeravörur ásamt fallegum munum fyrir heimilið eins og kristalsvörur frá Reflections Copenhagen og keramík frá íslenska / danska merkinu Finnsdóttir . Hjá Lumex finnur þú glæsilegt úrval af heimsins fallegustu ljósum sem sum hver tóku þátt í að skapa hönnunarsöguna . Lumex sérhæfir sig í lýsingu fyrir heimili og fyrirtæki en eru einnig með fallega smávörudeild sem er heimsóknarinnar virði . Hér búa merki á borð við Flos , Moooi og Tom Dixon sem njóta mikilla vinsælda . Kokka á Laugavegi er ein elsta og ástsælasta verslun miðborgarinnar og stækkaði á dögunum um nánast helming og er með hreint út sagt frábært úrval af öllu því sem þig gæti mögulega vantað í eldhúsið og fyrir borðhaldið . Hér er lögð mikil áhersla á vandaðar og vel hannaðar vörur enda er Kokka í miklu uppáhaldi hjá þeim sem kunna til verka í eldhúsinu , eða eru í leit að fallegum vörum til að leggja á borðið . Finnska hönnunarmerkið Iittala var stofnað árið 1881 og nýtur í dag gífurlegra vinsælda um allan heim og sérstaklega hér á Íslandi . Iittala verslunin í Kringlunni er draumaverslun fagurkerans og má þar finna besta úrval Iittala á landinu . Hér finnur þú Iittala safngripi eins og glerfugla , lampa , glervegghanka ásamt klassískum borðbúnaði , kertastjökum og sívinsælu Aalto vörulínunni . Verslunina Epal mætti kalla flaggskipsverslun Skandinavískrar hönnunar á Íslandi , en hér fást öll klassísku dönsku merkin sem njóta enn í dag gífurlegra vinsælda eins og Fritz Hansen , Bylassen , Georg Jensen , Louis Poulsen ásamt ógleymdum vinsælum merkjum eins og Menu , Ferm Living og Hay . Hér má einnig finna brot af því besta af íslenskri hönnun . HAF store hefur vakið mikla athygli hérlendis sem og erlendis fyrir glæsilega hönnun og einstakt vöruúrval . Hér má m.a. finna gott úrval af hönnunar og lífstílsbókum , keramík frá KER , ilmkerti , Bollo glervasana eftirsóttu , Sjöstrand kaffivélar , þeirra eigin HAF vörulínu sem og Jólaóróa ársins sem hannaður var af Karitas og Hafsteini hjá HAF studio og seldur til styrktar styrktarfélags lamaðra og fatlaðra . Verslunin Dimm hefur á stuttum tíma raðað sér á meðal vinsælustu verslana landsins . Hjá Dimm má finna frábært úrval af fallegum hlutum fyrir heimilið ásamt dásamlegri barnavörudeild . Hér finnur þú úrval af gerviblómum frá breska innanhússhönnuðinum Abigail Ahern , mjúk sængurföt , litríka púða og smáhluti frá Louise Smærup ásamt ýmsum sælkeravörum og smart vörum fyrir borðhaldið . Til að lenda ekki í jólakettinum í ár er nauðsynlegt að uppáhalds fatabúðin mín sé með í leiknum , en verslunina AndreA Boutique rekur vinkona mín , Andrea Magnúsdóttir fatahönnuður í hjarta Hafnarfjarðar . Andrea er ein af færustu fatahönnuðum landsins og í verslun sinni á Norðurbakkanum selur hún fatahönnun sína í bland við gott úrval af fylgihlutum og skarti . Hér er eitthvað fallegt að finna fyrir allar konur . Nei hættu nú alveg … þessir vinningar eru eitthvað annað 🤩 Læt mig svo sannarlega dreyma um vera sú heppna og tæki ég þá heldur betur fagnandi á móti allri þessari fegurð ❤ ️ Takk fyrir enn eitt árið elsku Svana af mjög svo inspirerandi síðu Svart Á Hvítu ❤ ️ Hlýjar hátíðarkveðjur til þín ❤ ️ 🌲 Virkilega falleg síða hjá þér og þú er greinilega mikill fagurkeri ! Gaman að fylgjast með svona fallegum stíl . Frábært samstarf hjá þér og þessum mögnuðu fyrirtækjum að gera svona jólaleik ❤ ️ Það kæmi sér afar vel fyrir mig og dóttur mína að eignast svona veglega gjöf 🙏 🏻 💕 Gleðilega hátíð 🤶 🏼